خليلى حاليلى

خليلى حاليلي كلمات حيرم الغمراوى. ألحان بليغ حمدى. غناء شريفة فاضل
   كلمات 
 خليلى حاليلى نهاري وليلي
 سامعك بتناديني وبينا بلاد
 وصورتك يا غالي تملي قبالي
 وروحي وخيالي معاك ف البعاد
 خليلى حاليلى
 حبيبي حياتي يوماتي ليلاتي حنيني يزيد
 بسحر ابتسامتك ورقة كلامك خيالي شريد
 وولادنا الحبايب دايما يسألوني
 عليك وانت غايب وكتير حلفوني
 اكتبلك سلام واحكيلك كلام
 وعمر الكلام ما يشقي غليلي
 خليلي حاليلي
 بيقولك حماده ماتغبتش زيادة
 وتقولي وفاء قوليله يا ماما يعود بالسلامه
 ويقولك ضياء تعالي يا بابا فات خمس ليالي
 دول زي الغلابة من غيرك يا غالي
 الليل والنهار عايشين في انتظار
 بيزودني نار علي ناري يا ويلي
 خليلى حاليلى
 يا اعز من اخويا ومن امي وابويا ياشريك الحياة
 يا عمري وهنايا يا مخلف ضنايا يا عمري وصباه
 وهبتك وجودي وقلبي وعيوني
 وهحفظ عهودى وهواك ف عيوني
 لو تبعد سنين قلبي لك امين
 علي العهد المتين هستناك تجيني
 خليلى حاليلى
 شوف كمان 

تصنيف:اغانى باللغه المصريه
تصنيف:اغانى مصريه
تصنيف:كلمات اغانى